《送贺秘监归会稽诗》
唐代·韦坚

解印辞荣禄，游真奉德音。赠行天藻下，饯席上台临。

远驭仙山鹤，常怀帝里心。无因同执袂，相望但沾襟。

作者简介：（?—746）京兆万年人，字子全。以中表贵盛，故早从官叙。玄宗开元二十五年为长安令，以干练闻。见宇文融等以勾剥财物争行进奉而致恩顾，坚乃以转运江淮租赋，所在置吏督察，岁益巨万，玄宗以为能。天宝初，擢为陕郡太守、水陆转运使。尝于咸阳附近渭水旁作漕渠，又穿广运潭以通舟楫，便于漕运。进兼江淮南租庸转运处置等使，寻又拜守刑部尚书。李林甫恐坚入为相，乃与心腹构成其罪，贬缙云太守，又贬江夏员外别驾。后长流岭南，使监察御史罗希奭逐而杀之。